**Christer Pathrik Westerholm** (s. 6. tammikuuta 1992 Karlskrona, Ruotsi) on ruotsalainen jääkiekkoilija, joka pelaa SM-liigajoukkue Rauman Lukossa. Hän on pelipaikaltaan vasen laitahyökkääjä, mutta Westerholm osaa pelata myös keskellä. Hän on pelannut suurimman osan urastaan kaksoisveljensä Ponthusin kanssa.

Ura
---

### Seuraura

Westerholm on Karlskrona HK:n kasvatti. Hän voitti kaudella 2007–2008 koko J18 Division 2:n piste- ja maalipörssin tehoilla 36+11=47 ja oli kauden päätteeksi nostamassa joukkuettaan J18 Division 1:een. Kaudeksi 2008–2009 Westerholm siirtyi kaksoisveljensä Ponthusin kanssa Malmö Redhawksiin, jonka J18-joukkueen sisäisen piste- ja maalipörssin Pathrik voitti J18 Allsvenskanissa tehoilla 12+9=21. Kaudella 2009–2010 hän voitti Malmön sisäisen piste-, maali- ja syöttöpörssin tehoilla 22+24=46 ja Westerholm oli joukkueen paras pistemies myös pudotuspeleissä tehoilla 2+2=4. Hän pelasi kauden aikana myös yhden ottelun Malmön miesten joukkueessa Ruotsin toiseksi korkeimmalla sarjatasolla HockeyAllsvenskanissa.

Kaudella 2010–2011 Westerholm voitti Malmön J20-joukkueen sisäisen piste- ja maalipörssin tehoilla 32+25=57, joilla hän sijoittui koko J20 SuperElitin pistepörssissä toiseksi edellään vain Frölunda HC:n Victor Backman. Pudotuspeleissä Westerholm oli Malmön paras pistemies ja syöttäjä tehoilla 2+4=6. Allsvenskanissa hänen varsinainen tulokaskautensa toi 34 runkosarjaottelussa tehot 8+13=21. Westerholm voitti Malmön sisäisen tehotilaston lukemalla +18.

Vancouver Canucks varasi Westerholmin kuudennella kierroksella 180. pelaajana NHL:n varaustilaisuudessa 2011. Samana vuonna myös Avangard Omsk varasi hänet neljännellä kierroksella 108. pelaajana KHL:n varaustilaisuudessa. Kaudella 2011–2012 Westerholm teki Allsvenskanissa yhteensä 43 runkosarja- ja kuudessa nousukarsintaottelussa tehot 7+3=10. Hän pelasi osan kaudestaan myös Malmön J20-joukkueessa, jonka paras pistemies Westerholm oli pudotuspeleissä tehoilla 2+4=6. Kaudeksi 2012–2013 hän siirtyi veljensä Ponthusin kanssa vuoden mittaisilla sopimuksilla BIK Karlskogan riveihin. Pathrik teki runkosarjassa tehot 8+18=26 ja oli nousukarsinnoissa joukkueen paras pistemies (Fredrik Höggrenin kanssa) ja syöttäjä tehoilla 1+4=5. Kaudella 2013–2014 hän voitti Karlskogan sisäisen piste-, maali- ja syöttöpörssin tehoilla 23+24=47, joilla Westerholm sijoittui koko Allsvenskanin pistepörssissä toiseksi edellään vain Malmön Joey Tenute.

Kaudeksi 2014–2015 Westerholmin veljekset siirtyivät kaksivuotisilla sopimuksilla SHL-joukkue Brynäs IF:ään. Pathrikin tulokaskausi toi siellä 54 runkosarjaottelussa tehot 7+6=13 sekä kuudessa playoff-ottelussa yhden syöttöpisteen. Hän teki SHL-debyyttinsä runkosarjan avauskierroksella 11. syyskuuta 2014 vieraissa Frölunda HC:tä vastaan. Westerholm merkittiin Brynäsin nelossentteriksi laidoilleen Alexander Lindgren sekä hänen veljensä Ponthus. Westerholm sai ottelussa jääaikaa 16.45 minuuttia. Ensimmäisen SHL-maalinsa hän teki seitsemännessä ottelussaan 1. lokakuuta 2014 ylivoimalla MODO Hockeyta vastaan. Kaudella 2015–2016 Westerholm oli tehoilla 7+26=33 Brynäsin paras syöttäjä ja neljänneksi paras pistemies. Helmikuussa 2016 veljekset tekivät seuran kanssa vuoden mittaiset jatkosopimukset. Kauden 2016–2017 päätteeksi he voittivat SHL-hopeaa.

Westerholmin veljekset siirtyivät kaudeksi 2017–2018 kaksivuotisilla sopimuksilla Frölunda HC:hen. Hänen runkosarjansa jäi kuitenkin lokakuussa 2017 tulleen polvivamman vuoksi vain 13 ottelun mittaiseksi. Kaudella 2018–2019 Westerholm voitti sekä Ruotsin-mestaruuden että Mestarien liigan mestaruuden. Hänen kautensa päättyi kuitenkin luunmurtumaan kesken puolivälieräsarjan.

Kaudeksi 2019–2020 Westerholmin veljekset siirtyivät vuoden mittaisilla sopimuksilla SM-liigajoukkue Rauman Lukkoon. Pathrik oli joukkueen toiseksi paras syöttäjä ja kolmanneksi paras pistemies tehoilla 14+23=37.

Westerholmin veljekset palasivat kaudeksi 2020–2021 kotimaahansa ja Malmö Redhawksin joukkueeseen pelaamaan SHL:ää kolmivuotisilla sopimuksilla. Pathrik oli joukkueen paras pistemies ja syöttäjä tehoilla 6+28=34. Kaudella 2021–2022 hän oli Redhawksin paras syöttäjä ja kolmanneksi paras pistemies. Kaudella 2022–2023 Westerholm oli puolivälierissä joukkueen paras pistemies ja syöttäjä tehoilla 1+5=6.

Kaudeksi 2023–2024 Westerholmin veljekset palasivat kaksivuotisilla sopimuksilla Lukkoon.

### Maajoukkueura

Westerholm on pelannut Ruotsin A-maajoukkueessa 12 ottelua tehopistein 2+1=3. Hän teki A-maajoukkuedebyyttinsä Euro Hockey Challengessa 7. huhtikuuta 2016 Oskarshamnissa Sveitsiä vastaan. Westerholm keräsi ottelusta teholukeman +1. Ensimmäisen A-maajoukkuemaalinsa hän teki seuraavassa ottelussa 8. huhtikuuta 2016 Ängelholmissa Sveitsiä vastaan. Westerholm sai ottelussa myös yhden syöttöpisteen Linus Hultströmin tekemään maaliin.

Westerholm pelasi myös World Junior A Challengessa vuonna 2010. Yhteensä hän on pelannut 19 nuorten ja kolme poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2008–2009 | Malmö Redhawks | SuperElit | 21 | 7 | 5 | 12 | 6 | – | – | – | – | – |
| 2009–2010 | Malmö Redhawks | SuperElit | 39 | 22 | 24 | 46 | 18 | 3 | 2 | 2 | 4 | 4 |
|  | Malmö Redhawks | Allsvenskan | 1 | 0 | 0 | 0 | 0 | – | – | – | – | – |
| 2010–2011 | Malmö Redhawks | SuperElit | 26 | 32 | 25 | 57 | 8 | 5 | 2 | 4 | 6 | 2 |
|  | Malmö Redhawks | Allsvenskan | 34 | 8 | 13 | 21 | 8 | – | – | – | – | – |
| 2011–2012 | Malmö Redhawks | SuperElit | 5 | 4 | 8 | 12 | 2 | 5 | 2 | 4 | 6 | 6 |
|  | Malmö Redhawks | Allsvenskan | 43 | 6 | 3 | 9 | 4 | 6 | 1 | 0 | 1 | 2 |
| 2012–2013 | BIK Karlskoga | Allsvenskan | 52 | 8 | 18 | 26 | 40 | 6 | 1 | 4 | 5 | 2 |
| 2013–2014 | BIK Karlskoga | Allsvenskan | 49 | 23 | 24 | 47 | 53 | 6 | 1 | 2 | 3 | 0 |
| 2014–2015 | Brynäs IF | SHL | 54 | 7 | 6 | 13 | 22 | 6 | 0 | 1 | 1 | 6 |
| 2015–2016 | Brynäs IF | SHL | 52 | 7 | 26 | 33 | 18 | 3 | 1 | 1 | 2 | 0 |
| 2016–2017 | Brynäs IF | SHL | 47 | 12 | 17 | 29 | 12 | 20 | 2 | 7 | 9 | 10 |
| 2017–2018 | Frölunda HC | SHL | 13 | 3 | 2 | 5 | 16 | 6 | 0 | 1 | 1 | 4 |
| 2018–2019 | Frölunda HC | SHL | 51 | 7 | 20 | 27 | 16 | 5 | 1 | 1 | 2 | 2 | Le Mat-pokalen |
| 2019–2020 | Lukko | SM-liiga | 52 | 14 | 23 | 37 | 28 | – | – | – | – | – |
| 2020–2021 | Malmö Redhawks | SHL | 52 | 6 | 28 | 34 | 20 | 2 | 0 | 1 | 1 | 0 |
| 2021–2022 | Malmö Redhawks | SHL | 49 | 5 | 25 | 30 | 12 | – | – | – | – | – |
| 2022–2023 | Malmö Redhawks | SHL | 44 | 7 | 16 | 23 | 12 | – | – | – | – | – |
| 7 kautta | yhteensä | SHL | 362 | 54 | 140 | 194 | 128 | 42 | 4 | 12 | 16 | 22 |
| 5 kautta | yhteensä | Allsvenskan | 179 | 45 | 58 | 103 | 105 | 18 | 3 | 6 | 9 | 4 |

Lähteet
-------

* Pathrik Westerholm The Internet Hockey Databasessa (englanniksi)
* Pathrik Westerholm Eurohockey-sivustolla (englanniksi)
* Pathrik Westerholm *Elite Prospects*. Everysport Media Group AB.  (englanniksi)

### Viitteet

1. ↑  Rauman Lukko on X *twitter.com*.  12.9.2023. Rauman Lukko Oy. Viitattu 13.10.2023.
2. 1 2  Pathrik Westerholm The Internet Hockey Databasessa (englanniksi)
3. 1 2 3 4 5 6 7 8 9  Pathrik Westerholm *Elite Prospects*. Everysport Media Group AB.  (englanniksi)
4. ↑  Elite Prospects - J18 Div.2 Stats 2007-2008 *eliteprospects.com*. Everysport Media Group AB. Viitattu 21.5.2019. (englanniksi)
5. ↑  Elite Prospects - Malmö Redhawks J18 *eliteprospects.com*. Everysport Media Group AB. Viitattu 21.5.2019. (englanniksi)
6. ↑  Elite Prospects - Malmö Redhawks J20 *eliteprospects.com*. Everysport Media Group AB. Viitattu 21.5.2019. (englanniksi)
7. ↑  Elite Prospects - J20 SuperElit Stats 2010-2011 *eliteprospects.com*. Everysport Media Group AB. Viitattu 21.5.2019. (englanniksi)
8. ↑  Elite Prospects - Malmö Redhawks J20 *eliteprospects.com*. Everysport Media Group AB. Viitattu 21.5.2019. (englanniksi)
9. ↑  Elite Prospects - Malmö Redhawks *eliteprospects.com*. Everysport Media Group AB. Viitattu 21.5.2019. (englanniksi)
10. ↑  Elite Prospects - Malmö Redhawks J20 *eliteprospects.com*. Everysport Media Group AB. Viitattu 21.5.2019. (englanniksi)
11. ↑  Bodin, Uffe: Tvillingarna flyttar till Karlskoga *hockeysverige.se*.  16.4.2012. Everysport Media Group AB. Viitattu 30.11.2014. (ruotsiksi)
12. ↑  Elite Prospects - BIK Karlskoga *eliteprospects.com*. Everysport Media Group AB. Viitattu 21.5.2019. (englanniksi)
13. ↑  Elite Prospects - HockeyAllsvenskan Stats 2013-2014 *eliteprospects.com*. Everysport Media Group AB. Viitattu 21.5.2019. (englanniksi)
14. ↑  Tvillingarna Vesterholm är klar för Brynäs IF *brynas.se*.  4.4.2014. Brynäs AB. Viitattu 30.11.2014. (ruotsiksi)
15. ↑  Frölunda HC - Brynäs IF (Line Up) *stats.swehockey.se*.  11.9.2014. Svenska Ishockeyförbundet. Viitattu 11.8.2023. (englanniksi)
16. ↑  Pathrik Westerholm *old.shl.se*.  11.9.2014. SHL AB. Viitattu 21.5.2019. (ruotsiksi)
17. ↑  Elite Prospects - Brynäs IF *eliteprospects.com*. Everysport Media Group AB. Viitattu 21.5.2019. (englanniksi)
18. ↑  Carlsson, Catarina: Bröderna Westerholm förlänger *brynas.se*.  29.2.2016. Brynäs AB. Viitattu 20.3.2016. (ruotsiksi)
19. ↑  Pettersson Kymmer, Peter: Tvillingarna till Frölunda *frolundahockey.com*.  3.5.2017. Frölunda Hockey Club. Viitattu 22.7.2018. (ruotsiksi)
20. ↑  Bodin, Uffe: Frölundas bakslag – centern missar fem månader: "Trodde inte jag skulle bli borta så länge" *hockeysverige.se*.  11.10.2017. Everysport Media Group AB. Viitattu 22.7.2018. (ruotsiksi)
21. ↑  Bodin, Uffe: Opereras för benbrott efter otäcka situationen – nu är säsongen över *hockeysverige.se*.  1.4.2019. Everysport Media Group AB. Viitattu 21.5.2019. (ruotsiksi)
22. ↑  Lukko vahvistuu tuoreilla Ruotsin mestareilla - Westerholmin veljekset siirtyvät Raumalle *raumanlukko.fi*.  9.5.2019. Rauman Lukko Oy. Viitattu 21.5.2019.
23. ↑  Elite Prospects - Lukko *eliteprospects.com*. Everysport Media Group AB. Viitattu 22.3.2020. (englanniksi)
24. ↑  Setänen, Eetu: Seura vahvisti: Westerholmit palaavat Lukosta Ruotsiin *ls24.fi*.  26.3.2020. Marva Media Oy. Viitattu 26.3.2020.
25. ↑  Elite Prospects - Malmö Redhawks *eliteprospects.com*. Everysport Media Group AB. Viitattu 11.8.2023. (englanniksi)
26. ↑  Elite Prospects - Malmö Redhawks *eliteprospects.com*. Everysport Media Group AB. Viitattu 11.8.2023. (englanniksi)
27. ↑  Elite Prospects - Malmö Redhawks *eliteprospects.com*. Everysport Media Group AB. Viitattu 11.8.2023. (englanniksi)
28. ↑  Samuel Harvey ja Westerholmin veljekset Lukkoon – Niemiselle kahden vuoden jatkopahvi! *raumanlukko.fi*.  5.5.2023. Rauman Lukko Oy. Viitattu 11.8.2023.
29. ↑  Sweden vs Switzerland - EHC - Euro Hockey Challenge - boxscore *pointstreak.com*.  7.4.2016. Pointstreak Sports Technologies Inc. Viitattu 22.7.2018.
30. ↑  Sweden vs Switzerland - EHC - Euro Hockey Challenge - boxscore *pointstreak.com*.  8.4.2016. Pointstreak Sports Technologies Inc. Viitattu 22.7.2018.

Lukko – SM-liiga
9 Stenqvist |
11 Reunanen |
15 Tiihonen |
16 Ylitalo |
17 Pa. Westerholm |
19 Järvenpää |
20 Nyman |
23 Trakht |
24 Krannila |
27 Po. Westerholm |
29 Suni |
30 Salonen |
34 Harvey |
36 Järvinen |
38 Almari |
39 Tieksola |
41 Burke |
42 Abt |
48 Ikonen |
51 Korkka |
57 Brook |
60 Lebedeff |
62 Mattila (**C**) |
64 Kainulainen |
71 Ervasti |
72 Piipponen (**A**) |
82 Tolppola |
90 Hämäläinen |
92 Repo (**A**) |
93 Nieminen |
97 Fontaine  

Valmentajat Lämsä – Kauvosaari – Hämäläinen – Vuorio – Hakkarainen – Pasanen – Kuosmanen